কাটলেট

কাটলেট হলো মাংস বা সবজি দিয়ে তৈরি একটি রান্নার পদ, যা ফেটানো ডিমের মধ্যে ডুবিয়ে এবং তারপরে উপরে বিস্কুট অথবা পাউরুটির গুঁড়ো মাখিয়ে ডুবোতেলে কড়া ভাজা হয়। তবে দেশি আলু এবং মাংসের কাটলেট অল্প ভাজা হয়। এটি ভারতীয় উপমহাদেশ, বিশেষ করে বাংলাদেশে একটি জনপ্রিয় জলখাবার। কাটলেট (Cutlet) শব্দটির উৎপত্তি ফরাসি শব্দ côtelette থেকে এবং এটি প্রথম ব্যবহৃত হয়েছিল ১৬৮২ সালে। সেই থেকে এটি ফ্রেঞ্চ, ইতালিয়ান, আমেরিকান, ভারতীয়-সহ বিশ্বের প্রায় সব রন্ধনপ্রণালীতেই জায়গা করে নিয়েছে। উপমহাদেশের রন্ধনশৈলীতে কাটলেট সাধারণত মাংস (খাসি, গরু, মাছ বা মুরগি) দিয়ে তৈরি হয়ে থাকে। সেদ্ধ আলু ভর্তা করে প্যাটি বানিয়ে ডুবো তেলে সোনালী করে ভাজা হয়। মাংস বিভিন্ন মশলা, যেমন পেঁয়াজ, জিরা, গোল মরিচ, গরম মশলা, ধনিয়া, কাঁচা মরিচ এবং লাল মরিচের গুঁড়ো দিয়ে রান্না করা হয়। তবে, নিরামিষ কাটলেট মাংস ব্যতীত তৈরি করা হয় এবং আলু দিয়ে তৈরি হয় বলে এটিকে প্রায়শই আলু টিক্কি হিসাবেও উল্লেখ করা হয়। সবজি/নিরামিষ কাটলেট :- সেদ্ধ আলু, টুকরো করা বাঁধাকপি এবং গাজরের সাথে সেদ্ধ মটর মিশিয়ে বেসনের প্রলেপ দিয়ে সবজি কাটলেট তৈরি করা হয়। বেসনের প্রলেপটি ভেজা ভেজা না থাকা এবং ভাজাকাঠিতে লেগে না যাওয়া পর্যন্ত ডুবো তেলে ভাজতে হবে। চিকেন কাটলেট :- এতে মুরগি'র মাংস থাকায় এটি খেতে খুব সুস্বাদু। এটি চাটনি বা টমেটো সস দিয়ে পরিবেশন করা হয়। এর উপর গরম মসলা বা চাট মসলা ছিটিয়ে আরও স্বাদ যুক্ত করা যেতে পারে। এটি জলখাবার হিসাবে পরিবেশন করা হয়ে থাকে। মাশরুম কাটলেট :- মাশরুম কাটলেট হলো মাশরুম, ভর্তা করা আলু এবং মশলা দিয়ে তৈরি সুস্বাদু একটি কাটলেট। কবিরাজি কাটলেট :- কলকাতার কফি হাউস এবং কেবিনগুলিতে কবিরাজি চিকেন কাটলেট খুবই জনপ্রিয় ছিল। কবিরাজি কাটলেটগুলির চাহিদাও ছিলো ব্যপক। দই-আলু কাটলেট :- দই, মিষ্টি তেঁতুলের চাটনি, সবুজ চাটনি এবং মশালাদার মিশ্রণগুলি দিয়ে তৈরি এই কাটলেটটি স্ট্রিটফুডের (পথখাবার) খাবার তালিকায় শীর্ষে রয়েছে। ফিশ কাটলেট :- মাছগুলিকে কেটে মশলা দিয়ে আলুর সাথে মেশানোর পর কাটলেট আকারে ভাজা হয়। বাংলায় এটি মাছের চপ নামেও পরিচিত। পনির কাটলেট :- এই কাটলেটটি অত্যন্ত সুস্বাদু কেননা এতে পনির (চিজ) রয়েছে। সেদ্ধ আলু ভর্তা করে পনিরে মাখিয়ে এটি ডুবো তেলে ভাজা হয়। এটি বিভিন্ন সস বা চাটনি দিয়ে পরিবেশন করা হয়।করা হয়ে থাকে। চিংড়ি কাটলেট :- চিংড়ি কাটলেট একটি খুব জনপ্রিয় কাটলেট রেসিপি যা প্রায় সব অনিরামিষাশীদেরই পছন্দ হয়। মাঝারি আকারের চিংড়ি, ডিম এবং মশলা মিশ্রিত করে একটি লেই তৈরির পর ভাজার আগে এটি বিস্কুটের গুঁড়োতে জড়িয়ে ডুবো তেলে ভাজা হয়। কিমা টিক্কি :- কাটলেট হিন্দিতে টিক্কি নামেও পরিচিত। টুকরো করা লাল মাংস (খাসি/গরু) মশলা মিশ্রিত করা হয় এবং ডুবো তেলে ভাজা হয়। কবিরাজি চিকেন কাটলেট রেসিপি :- কাটলেটের জন্য : মুরগির মাংসের কিমা - ২৫০ গ্রাম পেঁয়াজ কুঁচি - ১ টি (মাঝারি আকারের) আদা বাটা - ১ চামচ রসুন বাটা - ১ চামচ ধনিয়াপাতা কুঁচি - ৩ টেবিল চামচ কাঁচামরিচ কুঁচি - ২/৩ টি গরম মশলার গুঁড়ো - ১ চামচ (৪টি এলাচ, ৪টি লবঙ্গ আর ১ ইঞ্চি দারচিনি গুঁড়ো) গোলমরিচ গুঁড়ো - ১/২ চামচ লবণ - স্বাদমতো চাট মশলা - ১/২ চা চামচ ব্রেড ক্রাম্ব - ২ টেবিল চামচ (কাটলেটের প্রলেপে আরও খানিকটা লাগবে) কাটলেটের প্রলেপের জন্য : ডিম - ৩ টি ময়দা - ২ চামচ লবণ - আন্দাজমতো গোলমরিচ - ১/৪ চামচ (রান্নার আগে থেঁতো করে রাখতে হবে) পানি - ২ চামচ একটা বাটিতে মুরগির মাংসের কিমা, পেঁয়াজ কুঁচি, আদা-রসুন বাটা, কাঁচা মরিচ, ধনিয়া পাতা, গরম মশলা, চাট মশলা, বিস্কুটের গুঁড়ো, লবণ, গোলমরিচ মিশিয়ে ভালো করে মেখে ঘণ্টাখানেক ফ্রিজে রেখে দিতে হবে। তারপর পছন্দসই আকারে কাটলেট গড়ে নিতে হবে। কাটলেটে বিস্কুটের গুঁড়ো মাখিয়ে নিতে হবে। অন্য একটা বাটিতে ডিম, গোলমরিচ, ময়দা আর পানি ফেটিয়ে নিন। একটা বেশ গভীর কড়াইয়ে কড়া ভাজার মতো তেল গরম করতে হবে। এবার বিস্কুটের গুঁড়ো মাখানো কাটলেটগুলিকে ডিমের গোলায় ডুবিয়ে নিয়ে গরম তেলে ছেড়ে দিতে হবে। মাঝারি আঁচে কাটলেটের উভয় পিঠ সোনালী করে ভাজতে হবে। এবার ডিমের গোলাটা ধীরে ধীরে কাটলেটের উপর ঢালতে হবে। শর্মা আলু টিক্কি চাপলি কাবাব "Food Stories: The cutlet" (ইংরেজি ভাষায়)। dawn.com। ৮ আগস্ট ২০১৫ তারিখে মূল থেকে আর্কাইভ করা। সংগ্রহের তারিখ ২৬ এপ্রিল ২০২০।  "Top 20 Types of Cutlets" (ইংরেজি ভাষায়)। crazymasalafood.com। ১৬ অক্টোবর ২০১৯ তারিখে মূল থেকে আর্কাইভ করা। সংগ্রহের তারিখ ২৬ এপ্রিল ২০২০।  "Collection Of 24 Cutlet Recipes" (ইংরেজি ভাষায়)। vegrecipesofindia.com। সংগ্রহের তারিখ ২৬ এপ্রিল ২০২০।  "12 Cutlet Recipes: Evening Snacks" (ইংরেজি ভাষায়)। boldsky.com। সংগ্রহের তারিখ ২৬ এপ্রিল ২০২০।  "Fish Cutlets Recipe" (ইংরেজি ভাষায়)। NDTV.com। ৪ জুলাই ২০১৯ তারিখে মূল থেকে আর্কাইভ করা। সংগ্রহের তারিখ ২৬ এপ্রিল ২০২০।  "কবিরাজি কাটলেটের রেসিপি"। ফেমিনা। সংগ্রহের তারিখ ২৬ এপ্রিল ২০২০।  উইকিমিডিয়া কমন্সে কাটলেট সংক্রান্ত মিডিয়া রয়েছে।